Loara
Loara (francuski: Loire) najduža je rijeka u Francuskoj. Dužina rijeke iznosi 1.006 kilometara. Izvire u planini Cévennes, protječe Centralnim masivom i Pariskom zavalom i kod Saint-Nazairea ulijeva se u Atlantski okean. U donjem toku je slobodno tekuća rijeka, bez brana koje bi ometale njen prirodni tok. U gornjem toku je više puta pregrađivana. Ranije je bila veoma važna vodena prometnica, danas je plovna samo od ušća do Nantesa. Uzvodno od Nantesa njome plove još samo turistički brodovi, koji gostima omogućavaju pogled na krajolik i svjetski poznate dvorce uz njenu obalu. Glavne pritoke sa desne strane: Arroux, Sarthe s Loirom i Mayenneom; s lijeve: Allier, Cher, Indre, Vienne i Sèvre Nantaise. Godine 2000. UNESCO je proglasio Loaru svjetskom kulturnom baštinom između gradova Sully-sur-Loire i Chalonnes-sur-Loire. Prosječni mjesečni protok (u m3/s) Hidrološka stanica: Saint-Nazaire (podaci za period 1994–2008) Izvor: Banque Hydro – Ministarstvo ekologije